कल्पना ने अपना अनुभव बताते हुए कहा कि हाल ही में वह झारखंड के जमशेदपुर के ओल्ड एज होम्स गई थी जहां कई महिलाओं में संगीत की प्रतिभा दिखी । उन्होंने ना सिर्फ उन्हें गायन के लिए प्रेरित किया बल्कि स्थानीय रेडियो के माध्यम से उनकी आवाज भी लोगो को सुनाई । महिला दिवस की प्रसांगिकता पर बोलते हुए उन्होंने कहा कि बचपन मे उन्होंने आसाम में एक लड़की तेजी मौला की कहानी सुनी थी जिसे सौतली मा तड़पा तड़पा कर मार देती है । अब समय आ गया है इस तरह की कहानी के बदले उन कहानियों का की किस तरह महिला अत्याचार का विरोध करती है । आपको बता दें कि भोजपुरी संगीत को नई ऊँचाई देने में व्यस्त कल्पना इसी साल आस्ट्रेलिया में हो रहे कॉमनवेल्थ गेम्स के समापन समारोह में भोजपुरी गीतों की धुन बिखेरेगी । भोजपुरी के शेक्सपियर काहे जाने वाले भिखारी ठाकुर के जीवन पर द लिगेसी ऑफ भिखारी ठाकुर का निर्माण कर वाहवाही बटोर चुकी कल्पना ने भोजपुरी संगीत को प्रतिष्ठित पैड़ी फील्ड महोत्सव और एम टी वी के कोक स्टूडियो तक पहुचाया है । बहरहाल , महिला दिवस पर उनकी इस सराहनीय पहल की चर्चा सोशल मीडिया पर काफी हो रही है ।——–UDAY BHAGAT (PRO)